Wasiirka Arrimaha Guddaha Prof: Yaasiin Xaaji Maxamuud Xiir (Faratoon), oo u waramay Wargeyska Geeska Afrika ayaa sidoo kale ka hadlay qurba jooga iyo qaabka loo wada aqbalay natiijadii Doorashada, waxaanu ugu horeyn yidhi “Arin aad iyo aad u wanaagsan bay ahayd inuu Madaxweynuhu qaabilo qurba jooga, waana wax haboon in qurba joogu ay la socdaan sida ay Madaxda dalku u fikirayso, madaama ay dalka ka maqan yihiin in Madaxdooda ay la kulmaan, oo looga xog waramo dalkooda iyo hadba wixii soo kordho, iyo xaaladu halkay marayso waa qorshe wanaagsan, Madaxweynuhuna si fiican buu u asiibay inuu qurba joogiisa uu la kulmo, una xog waramo”.
